stanford-oval/wikipedia huggingface dataset:
Kert Kingo

Kert Kingo (s. 5. maaliskuuta 1968 Viro) on virolainen poliitikko. Kingo valittiin riigikoguun vuoden 2019 vaaleissa. Kingo aloitti 16.5.2019 ja lopetti 23.10.2019 Ratasin toisen hallituksen ulkomaankauppa- ja informaatioteknologiaministerinä. Kingo edustaa Viron konservatiivista kansanpuolue EKRE:ä. Kingo toimii myös EKRE:n korruptionvastaisen toimikunnan johtajana, sekä toimii EKRE:n Tarton- ja Jõgevamaan alueen johtajana. Kingo erosi itse ministerinvirastaan 23.10.2019 syytettynä Riigikogulle valehtelusta.
Koulutus

Kingo kävi Kõrvekülan klassisessa peruskoulussa. Kingo jatkoi myöhemmin Tarton musiikkilukiossa. Kingo valmistui Tallinnan Yliopiston oikeustieteellisestä tiedekunnasta vuonna 2001. Kingo aloitti opiskelun Viron yrittäjyyskorkeakoulussa. Kingo opiskelee pääaineena talousjohtamista ja tekee maisterintutkintoa.
Vaalit

Viron kuntavaalit 2017: 60 ääntä
Riigikogun vaalit 2019: 1082 ääntä
FC Levadia II Tallinn

FC Levadia II Tallinn on tallinnalaisen jalkapalloseuran FC Levadia Tallinnan maardulainen kakkosjoukkue. Se pelaa maan toiseksi korkeimmalla sarjatasolla Esiliigassa.
Historia

Joukkue perustettiin vuonna 2000 kun Levadia-niminen metalliyhtiö, joka jo aikaisemmin omisti silloin nimellä FC Levadia Maardu -tunnetun seuran, osti toiseksi korkeimmalla sarjatasolla pelanneen FC Maardun, entisen KSK Vigri Tartun -nimisen seuran. Seuraavaksi kaudeksi joukkue nousi korkeimmalle sarjatasolle Meistriliigaan ja sen uudeksi nimeksi tuli FC Levadia Tallinn. Kaudella 2002 joukkue voitti Viron cupin. Kaudeksi 2004 joukkue myi sarjapaikkansa Merkuur Tartulle ja osti Sõrve JK:n paikan Esiliigasta. Se muutti nimensä nykyiseen muotoonsa, ja FC Levadia Tallinn -nimeä ryhtyi käyttämään silloinen Levadia Maardu. Samalla molemmat Levadia-joukkueet siirtyivät yhteisen seuran alaisuuteen.
Aiheesta muualla

Virallinen sivu (Arkistoitu – Internet Archive)
Keskusosuuskunta

Keskusosuuskunta on toisten osuuskuntien perustama ns. toisen asteen osuuskunta. Keskusosuuskunta voi harjoittaa tukkuostoa ja -myyntiä ja tuotantoa.
Kodály köröndin metroasema

Kodály körönd on vuonna 1896 avattu Budapestin metron linjan 1 asema Pestin puolella Unkarin pääkaupungissa Budapestissa. Maanalainen asema sijaitsee Zoltán Kodályn mukaan nimetyn Kodály körönd -aukion alla.
GMM 25

GMM 25 on thaimaalainen televisiokanava, joka perustettiin 25. toukokuuta 2014. GMM 25 on GMM Grammyn omistuksessa.
Aiheesta muualla

GMM 25:n verkkosivut (koreaksi)
Eve Hietamies

| Eve Hietamies |
| --- | --- |
 Eve Hietamies Keravan kirjastossa 2014
Henkilötiedot
Syntynyt: 14. lokakuuta 1964 (ikä 59) Lappeenranta
Ammatti:  kirjailija, toimittaja
Vanhemmat:  Heikki Hietamies, Laila Hirvisaari
Kirjailija
Äidinkieli: suomi
Aiheesta muualla
Löydä lisää kirjailijoitaKirjallisuuden teemasivulta
Tuija Eveliina ”Eve” Hietamies (s. 14. lokakuuta 1964 Lappeenranta) on suomalainen kirjailija ja Apu-lehden toimittaja.
Tausta

Lappeenrannassa lapsuutensa viettänyt Hietamies muutti vuonna 1974 Helsinkiin, jossa asuu nykyisin. Hänen vanhempansa ovat kirjailija Laila Hirvisaari (ent. Hietamies) sekä ”viihteen sekatyömies” Heikki Hietamies.
Tuotanto > Romaanit

Hietamieheltä on ilmestynyt yksitoista romaania, jotka on kustantanut Otava. Esikoisromaani Huomenna on paremmin ilmestyi vuonna 1986 ja herätti ilmestyessään suurta hyväksyntää. Seuraava romaani, Äitienpäivätyttö, ilmestyi vuonna 1987.
Sen jälkeen tahti on hieman hiljennyt ja romaaneiden ilmestymisväli harventunut; kolmas romaani Puujalkakukka ilmestyi vuonna 1989, neljäs Teräsmiehen morsian vuonna 1995 ja viides, Sydän toivoa täynnä -televisiosarjaan perustuva romaani Niin paljon kuuluu rakkauteen vuonna 1999. Puujalkakukassa Hietamies kuvaa asumisyhteisön arkea ja Teräsmiehen morsiamessa nuoren avioparin ongelmallista parisuhdetta.
Hietamiehen omakohtainen, lapsettomuutta käsittelevä romaani Puolinainen ilmestyi vuonna 2002. Vuonna 2010 hän julkaisi pitkän tauon jälkeen romaanin Yösyöttö, joka käsittelee isän ja vauvan suhdetta. Romaanista ilmestyi samanniminen elokuva, jonka ohjasi Marja Pyykkö. Se sai ensi-iltansa 2017. Isän ja pojan suhdetta seurataan myös teoksissa Tarhapäivä (2012), Hammaskeiju (2017), Numeroruuhka (2022) ja ensi vuonna ilmestyvässä Hupparizombie (2025).
Hietamies kuvaa tuotannossaan pääsääntöisesti nuoria kaupunkilaisnaisia, heidän suhteitaan ja elämänkohtaloitaan. Hietamies kuvaa romaaneissaan rakastamisen vaikeutta, risaista perhe-elämää, yhteiselämisen iloja ja kurjuuksia, avioelämän solmuja sekä keskenmenoja hieman tumminkin sävyin, mutta käyttää romaaneissaan myös huumoria.
Tuotanto > Televisiosarjat

Suuri yleisö tuntee Hietamiehen myös monista hänen kirjoittamistaan televisiosarjoista. Isänsä Heikki Hietamiehen kanssa hän kirjoitti vuonna 1994 TV1:lle Kovaa maata -sarjan, joka kuvasi helsinkiläisperheen uutta alkua maaseudulla. Sarjaan tehtiin syksyllä 1997 erikoispitkä päätösjakso.
Myös seuraavan sarjan kirjoittamisen Hietamies aloitti isänsä kanssa ja vuonna 1997 esitettiin suursuosioon nousseen lähiöravintolan elämää kuvanneen Sydän toivoa täynnä -sarjan ensimmäiset osat MTV3-kanavalla. Vuonna 1999 esitettiin sarjan uudet jaksot, jotka Hietamies oli kirjoittanut yhdessä Liisa Urpelaisen kanssa.
Joulukuussa 2003 esitettiin Hietamiehen ja hänen äitinsä Laila Hirvisaaren yhdessä kirjoittama draamasarja Kirje isältä, joka kuvasi jatkosodan loppuvaiheita kotirintamalla. Yhteistyönä on syntynyt myös sarja Tauno Tukevan sota, joka esitettiin syksyllä 2010.
Teokset > Kirjat

Kustantaja Otava ellei toisin mainita.
Huomenna on paremmin, 1986
Äitienpäivätyttö, 1987
Puujalkakukka, 1989
Teräsmiehen morsian, 1995
Maailman kallein nalle, 1996, WSOY (kuvakirja; yhdessä Pia Hietamiehen kanssa)
Niin paljon kuuluu rakkauteen, 1999
Puolinainen, 2002
Yösyöttö, 2010
Tarhapäivä.  Helsinki:  Otava, 2012.  ISBN 978-951-1-25928-2.
Hammaskeiju.  Helsinki:  Otava, 2017.  ISBN 978-951-1-28602-8.
Numeroruuhka.  Helsinki:  Otava, 2022.  ISBN 978-951-1-42938-8.
Teokset > Televisiosarjat

Kovaa maata, 1994, TV1, yhdessä Heikki Hietamiehen kanssa
Sydän toivoa täynnä
Ensimmäinen tuotantokausi 1997, MTV3, yhdessä Heikki Hietamiehen kanssa
Toinen ja kolmas tuotantokausi 1998–1999, MTV3, yhdessä Liisa Urpelaisen kanssa
Kirje isältä, 2003, TV1, yhdessä Laila Hietamiehen (myöh. Hirvisaari) kanssa
Tauno Tukevan sota, 2010, TV1, yhdessä Laila Hirvisaaren kanssa
Aiheesta muualla

Loivamaa, Ismo (toim.): Kotimaisia nykykertojia 1–2, Jyväskylä 2003
Saure, Salme: Laila Hietamies läheltä, Otava 1998
Otava: Eve Hietamies
Keskuspuisto

Wikisanakirjassa on tähän liittyvä sananselitys: .
Keskuspuisto voi tarkoittaa ainakin seuraavia:
Espoon keskuspuisto
Helsingin keskuspuisto
Keskuspuisto eli Kirkkopuisto Lappeenrannassa
Loimaan keskuspuisto
Seinäjoen keskuspuisto
Central Park eli New Yorkin keskuspuisto
Keskuspuiston ammattiopisto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Keskuspuisto”, voi hakea sivunnimihaulla, laajalla sivunnimihaulla tai tekstihaulla.
Danny Kristo

| Danny Kristo |
| --- | --- |

Henkilötiedot
Syntynyt: 18. kesäkuuta 1990 (ikä 34) Eden Prairie, Minnesota, Yhdysvallat
Kansalaisuus:   Yhdysvallat
Jääkiekkoilija
Pelipaikka:  oikea laitahyökkääjä
Maila:  oikea
Pituus:  183 cm
Paino:  88 kg
Seura
Seura:  Rapperswil-Jona Lakers
Sarja:  NLA
Pelinumero:  79
Pelaajaura
Pääsarjaura:  2013–
Aik. seurat:  Hamilton Bulldogs (AHL)  Hartford Wolf Pack (AHL)  Chicago Wolves (AHL)  WBS Penguins (AHL)  Charlotte Checkers (AHL)  Dinamo Riika (KHL)  Brynäs IF (SHL)
NHL-varaus:  56. varaus, 2008 Montréal Canadiens
| Mitalit> Maa:  Yhdysvallat.Miesten jääkiekko.MM-kilpailut  | Mitalit> Maa:  Yhdysvallat.Miesten jääkiekko.MM-kilpailut  | Mitalit> Maa:  Yhdysvallat.Miesten jääkiekko.MM-kilpailut  | Maa:  Yhdysvallat> Miesten jääkiekko. |
| --- | --- | --- | --- |
|  Pronssia | Ruotsi & Suomi 2013 |  |  |
Daniel "Danny" Kristo (s. 18. kesäkuuta 1990 Eden Prairie, Minnesota) on yhdysvaltalainen jääkiekkoilija. Hän edustaa NLA:ssa pelaavaa Rapperswil-Jona Lakersia. Oikeakätinen Kristo on pelipaikaltaan oikea laitahyökkääjä. Hän on 183 senttimetriä pitkä ja painaa 89 kilogrammaa.
Seurajoukkueura

Kristo on Montréal Canadiensin toisen kierroksen 56. varaus vuodelta 2008. Kaudella 2012–2013 Kristo debytoi AHL:ssä Canadiensin farmiseuran Hamilton Bulldogsin paidassa. Heinäkuussa 2013, ilman NHL-debyyttiään, Kristo siirtyi New York Rangersin organisaatioon, jossa hän on päässyt pelaamaan vain farmijoukkue Hartford Wolf Packissa.
Maajoukkueura

Kristo voitti vuonna 2010 Yhdysvaltain alle 20-vuotiaiden jääkiekkomaajoukkueen kanssa kultaa nuorten MM-kilpailuista Kanadasta. Aikuisten jääkiekkomaajoukkueen kanssa Kristo saavutti pronssia vuoden 2013 MM-kisoista. Hän teki turnauksessa tehot 1+2=3.
Muuta

Kriston pikkuserkku on Pelicansissa Liigaa pelaavaa Ben Blood.
GMC Terrain

| GMC Terrain |
| --- | --- |

Valmistustiedot
Valmistusmaa:   Meksiko
Valmistaja:  GMC
Konserni:  General Motors
Valmistusvuodet:  2009–
Korimalli:  5-ovinen crossover
Luokka:  J-segmentti
Edeltäjä:  Pontiac Torrent
Teknisesti samankaltaisia:  Buick Envision Chevrolet Equinox
Tekniset tiedot
Henkilöluku:  5
Vetotapa:  etuveto neliveto
Mitat
Pituus:  4 770 mm
Leveys:  1 849 mm
Korkeus:  1 684 mm
GMC Terrain on GMC:n vuodesta 2009 lähtien valmistama crossover. Auton edeltäjä on Pontiac Torrent.
Terrain esiteltiin vuoden 2010 mallivuodelle ja se oli saatavilla etu- ja nelivetoisena. Auto jakoi saman pohjalevyn Chevrolet Equinoxin kanssa.
Toisen sukupolven Terrain esiteltiin  Detroitissa järjestettävässä North American International Auto Show -autonäyttelyssä tammikuussa 2017 vuoden 2018 mallivuodelle. Ulkomuoto on saanut vaikutteita toisen sukupolven GMC Acadialta.
Galleria

GMC Terrain sisältä
GMC Terrain takaa
David Rockefeller, Jr.

David Rockefeller, Jr. (s. 24. heinäkuuta 1941) on yhdysvaltalainen, Rockefeller-sukuun kuuluva filantrooppi. Hän on John D. Rockefellerin pojanpojan David Rockefellerin vanhin poika.[lähde? ]
Hänellä on viisi sisarusta.[lähde? ]
GMMTV

| GMMTV |
| --- | --- |

Perustettu:  3. elokuuta 1995
Puheenjohtaja:  Sataporn Panichraksapong
Kotipaikka:   Bangkok, Thaimaa
Toimiala:  televisiotuotanto
Omistaja:  GMM Grammy
Kotisivu:  gmm-tv.com
Infobox OKVirheellinen NIMI-arvo: 
GMMTV on thaimaalainen televisiotuotantoyhtiö, jonka pääkonttori sijaitsee Bangkokissa. Sen perustettu Grammy Television -nimisenä 3. elokuuta 1995.
Aiheesta muualla

Virallinen sivusto (thaiksi)
FK Bregalnica Štip

Bregalnica on jalkapalloseura Štipin kaupungista Pohjois-Makedoniasta. Seura on perustettu vuonna 1921.
Kausi

| Kausi | Sarjataso | Liiga | Paikka | Linkki |
| --- | --- | --- | --- | --- |
| 2008/09 | 2. | Makedonian 2. liiga | 4. |  |
| 2009/10 | 2. | Makedonian 2. liiga | 4.  ↑ |  |
| 2010/11 | 1. | Makedonian 1. liiga | 8. |  |
| 2011/12 | 1. | Makedonian 1. liiga | 5. |  |
| 2012/13 | 1. | Makedonian 1. liiga | 6. |  |
| 2013/14 | 1. | Makedonian 1. liiga | 7. |  |
| 2014/15 | 1. | Makedonian 1. liiga | 7. |  |
| 2015/16 | 1. | Makedonian 1. liiga | 6. |  |
| 2016/17 | 1. | Makedonian 1. liiga | 9. ↓ |  |
| 2017/18 | 2. | Makedonian 2. liiga (itäinen) | 3. |  |
| 2018/19 | 2. | Makedonian 2. liiga (itäinen) | 3. |  |
| 2019/20 | 2. | Makedonian 2. liiga (itäinen) | P. |  |
| 2020/21 | 2. | Makedonian 2. liiga (itäinen) | 1. |  |
| 2021/22 | 1. | Makedonian 1. liiga | 7. |  |
| 2022/23 | 1. | Makedonian 1. liiga | 5. |  |
| 2023/24 | 1. | Makedonian 1. liiga | . |  |
Aiheesta muualla

facebook FK Bregalnica
SOCCERWAY
SOFASCORE
FLASHSCORE
Transfermarkt
Globalsportsarchive
MacedonianFootball.com
David Rodman

David Rodman
David Rodman (s. 10. syyskuuta 1983 Jesenice, Jugoslavia) on slovenialainen jääkiekkoilija, joka edustaa HockeyAllsvenskanissa pelaavaa IK Oskarshamnia. Rodman on pelipaikaltaan laitahyökkääjä. Hän kuuluu myös Slovenian jääkiekkomaajoukkueeseen, jota hän on edustanut monissa maailmanmestaruuskilpailuissa ja vuoden 2014 talviolympialaisissa Sotšissa. Rodmanin isoveli Marcel Rodman on myös jääkiekkoilija ja Slovenian maajoukkuepelaaja. David Rodman on 185 senttimetriä pitkä ja painaa 83 kilogrammaa.
Käännös suomeksi
GMM Grammy

| GMM Grammy |
| --- | --- |

Perustettu:  1983
Toimitusjohtaja:  Phaiboon Damrongchaitham
Kotipaikka:  Bangkok, Thaimaa
Toimiala:  Musiikki & viihde
Tuotteet:  Musiikki & viihde
Infobox OKVirheellinen NIMI-arvo: 
GMM Grammy on Rewat Buddhinanin vuonna 1983 perustama thaimaalainen levy-yhtiö. Se toimii laajasti populaarimusiikin ja -viihteen saralla.
Vuonna 2006 yhtiö oli arvokkain Thai pop -yhtiö toisen ja kolmannen ollessa RS Company Limated Co.ltd.
Artisteja

Thongchai McIntyre
Loso
Silly Fools
Plamy
Jintara Poonlarp
Tata Young
David Robertson (pyöräilijä)

David Cairns Robertson (1883 Harthill – 11. elokuuta 1963 Norwich) oli brittiläinen ratapyöräilijä. Hän osallistui Lontoon olympialaisiin 1908, joissa hän oli 100 kilometrin matkalla seitsemäs, mutta karsiutui 20 kilometrillä ensimmäisellä kierroksella.
Davidin veli Archie tuli tunnetuksi juoksijana.
David Robertson (golfaaja)

| Mitalit> Maa:   Yhdistynyt kuningaskunta.Miesten golf. Olympialaiset  | Mitalit> Maa:   Yhdistynyt kuningaskunta.Miesten golf. Olympialaiset  | Mitalit> Maa:   Yhdistynyt kuningaskunta.Miesten golf. Olympialaiset  | Maa:   Yhdistynyt kuningaskunta> Miesten golf. |
| --- | --- | --- | --- |
|  Pronssia | Pariisi 1900 | Golf |  |
David Donaldson Robertson (21. maaliskuuta 1869 – 13. syyskuuta 1937) oli brittiläinen golfaaja ja olympiamitalisti. Hän voitti pronssia Pariisin olympialaisissa 1900. Robertsonin tulos oli 175 lyöntiä, ja hän jäi voittajasta Charles Sandsista kahdeksan lyönnin verran.
Denny Morrison

| Mitalit | Mitalit | Mitalit |  |
| --- | --- | --- | --- |
|  Denny Morrison  |  Denny Morrison  |  Denny Morrison  |  |
Maa:  Kanada
Miesten pikaluistelu
|  Olympialaiset  |  Olympialaiset  |  Olympialaiset  |  |
|  Kultaa | Vancouver 2010 | joukkuetakaa-ajo |  |
|  Hopeaa | Torino 2006 | joukkuetakaa-ajo |  |
|  Hopeaa | Sotši 2014 | 1 000 m |  |
|  Pronssia | Sotši 2014 | 1 500 m |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Kultaa | Nagano 2008 | 1 500 m |  |
|  Kultaa | Heerenveen 2012 | 1 500 m |  |
|  Hopeaa | Salt Lake City 2007 | 1 000 m |  |
|  Hopeaa | Salt Lake City 2007 | joukkuetakaa-ajo |  |
|  Hopeaa | Richmond 2009 | 1 000 m |  |
|  Hopeaa | Inzell 2011 | joukkuetakaa-ajo |  |
|  Hopeaa | Heerenveen 2015 | 1 500 m |  |
|  Hopeaa | Heerenveen 2015 | joukkuetakaa-ajo |  |
|  Pronssia | Salt Lake City 2007 | 1 500 m |  |
|  Pronssia | Nagano 2008 | 1 000 m |  |
|  Pronssia | Richmond 2009 | 1 500 m |  |
Denny Morrison (s. 8. syyskuuta 1985 Chetwynd, Brittiläinen Kolumbia, Kanada) on kanadalainen pikaluistelija.
Morrison saavutti junioreiden MM-kilpailuissa hopeaa joukkuetakaa-ajossa vuosina 2004 ja 2005. Torinon olympialaisissa 2006 hän kuului samassa lajissa Kanadan hopeajoukkueeseen. Yleisluistelun MM-kilpailuissa Calgaryssä 2006 hän sijoittui viidenneksi. Maailmancupin kokonaiskilpailussa hän sijoittui 1 500 metrillä kaudella 2005–2006 toiseksi ja seuraavalla kaudella kolmanneksi. Matkakohtaisissa MM-kilpailuissa Salt Lake Cityssä 2007 hän saavutti 1 000 metrillä hopeaa 0,02 sekuntia Shani Davisille hävinneenä. Hän sai lisäksi hopeaa joukkuetakaa-ajossa ja pronssia 1 500 metrillä.
Morrison voitti 1 500 metrin maailmanmestaruuden Naganossa 2008 ajalla 1.45,22 ja sai lisäksi pronssia 1 000 metrillä. Hän teki 14. maaliskuuta 2008 Calgaryssä uuden 1 500 metrin maailmanennätyksen 1.42,01. Vuonna 2009 hän sijoittui viidenneksi sprinttereiden MM-kilpailuissa Moskovassa. Matkakohtaisissa MM-kilpailuissa Richmondissa hän sai hopeaa 1 000 ja pronssia 1 500 metrillä. Hän sijoittui 1 000 metrin maailmancupissa toiseksi kausilla 2007–2008 ja 2008–2009.
Morrison kuului Vancouverin olympialaisissa 2010 Kanadan kultajoukkueeseen joukkuetakaa-ajossa. Maailmancupin kokonaiskilpailussa hän oli samalla kaudella 1 500 metrillä kolmas. Vuonna 2011 hän sai MM-hopeaa joukkuetakaa-ajossa. Hän voitti 1 500 metrin maailmanmestaruuden Heerenveenissä 2012 ajalla 1.46,44. Sotšin olympialaisissa 2014 hän sai hopeaa 1 000 metrillä ajalla 1.08,43 ja pronssia 1 500 metrillä ajalla 1.45,22. Saman kauden maailmancupissa hän sijoittui 1 000 metrillä toiseksi.
Morrison saavutti Heerenveenissä 2015 MM-hopeaa 1 500 metrillä ja joukkuetakaa-ajossa. Hän voitti samalla kaudella 1 500 metrin maailmancupin.
Ennätykset

| Matka | Aika | Paikka | Päivä |
| --- | --- | --- | --- |
| 500 m | 34,85 | Calgary | 28. joulukuuta 2007 |
| 1 000 m  | 1.07,11 | Salt Lake City | 7. maaliskuuta 2009 |
| 1 500 m | 1.42,01 | Calgary | 14. maaliskuuta 2008 |
| 3 000 m | 3.43,47 | Calgary | 29. lokakuuta 2005 |
| 5 000 m | 6.24,13 | Calgary | 2. tammikuuta 2006 |
| 10 000 m | 13.41,65 | Calgary | 31. joulukuuta 2007 |
Darío Lezcano

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Darío Lezcano Mendoza
Syntymäaika: 30. kesäkuuta 1990
Syntymäpaikka: Asunción, Paraguay
Pelipaikka: hyökkääjä
Pituus: 178 senttimetriä
Paino: 79 kilogrammaa
Seura
Seura: FC Ingolstadt 04
Pelinumero: 37
Junioriseurat
2004: 4 de Octubre
2005–2006: Nanawa
Seurat
| Vuodet | Seura | O | (M) |
| 2007–2008 | Sportivo Trinidense | 11 | (1) |
| 2008–2011 | Wil 1900 | 66 | (14) |
| 2011–2012 | Thun | 34 | (4) |
| 2012–2016 | Luzern | 100 | (31) |
| 2016– | FC Ingolstadt 04 | 17 | (2) |
Maajoukkue
| 2006–2007 | Paraguay U17 | 15 | (5) |
| 2015– | Paraguay | 13 | (4) |
 Seurajoukkueuran tilastot kattavat vain kansalliset sarjat, päivitetty 6. kesäkuuta 2016.  Maajoukkueuran tilastot päivitetty 13. helmikuuta 2019.
Darío Lezcano Mendoza (s. 30. kesäkuuta 1990 Asunción) on paraguaylainen jalkapalloilija, joka edustaa Saksan Bundesliigassa pelaavaa Ingolstadtia. Oikeajalkainen Lezcano on pelipaikaltaan hyökkääjä. Hän kuuluu Paraguayn jalkapallomaajoukkueeseen.[lähde? ]
Ura > Seurajoukkueura

Lezcano aloitti uransa Paraguayn Primera Divisiónin Sportivo Trinidensessä, jossa hän vuosina 2007–2008 pelasi 11 ottelua ja onnistui kerran maalinteossa. Vuodet 2008–2011 Lezcano edusti Sveitsin toiseksi korkeimman sarjatason Challenge Leaguen FC Wiliä, jossa otteluita kertyi 66 ja maaleja 14. Tammikuussa 2011 Lezcano siirtyi Sveitsin pääsarjan Raiffeisen Super Leaguen Thuniin, jossa hän pelasi runsaan vuoden aikana 34 ottelua ja onnistui maalinteossa neljästi.[lähde? ]
Lezcano siirtyi helmikuussa 2012 saman sarjan Luzerniin. Hän edusti seuraa viisi kautta ja teki tasan sadassa pelaamassaan ottelussa 31 maalia. Parhaimmalla kaudellaan, kaudella 2014–2015, Lezcano teki 33 ottelussa 12 maalia. Lezcano siirtyi tammikuussa 2016 Saksan Bundesliigan Ingolstadtiin. Hän pelasi jo samassa kuussa ensi kerran seuran paidassa Mainzia vastaan. Avausmaali syntyi maaliskuussa 2016 Stuttgartin verkkoon. Lezcano pelasi loppukauden aikana 17 bundesliigaottelua, joissa hän onnistui maalinteossa kahdesti[lähde? ].
Maajoukkueura

Lezcano pelasi vuosina 2006–2007 Paraguayn alle 17-vuotiaiden maajoukkueessa 15 ottelua onnistuen viisi kertaa maalinteossa.
Paraguayn jalkapallomaajoukkueessa Lezcano debytoi lokakuussa 2015 MM-karsintaottelussa Argentiinaa vastaan. Avausmaali syntyi seuraavassa kuussa, niin ikään MM-karsintaottelussa Bolivian verkkoon. Lezcano kuului Paraguayn ryhmään vuoden 2016 Copa América Centenariossa.
Lezcano on pelannut 13 maaottelua ja tehnyt niissä neljä maalia.
Filip Chlapík

| Filip Chlapík |
| --- | --- |

Henkilötiedot
Syntynyt: 3. kesäkuuta 1997 (ikä 27) Praha, Tšekki
Kansalaisuus:   Tšekki
Jääkiekkoilija
Lempinimi:  Chlappy
Pelipaikka:  keskushyökkääjä
Maila:  vasen
Pituus:  185 cm
Paino:  89 kg
Seura
Seura:  HC Sparta Praha
Sarja:  Tipsport extraliga
Pelinumero:  14
Pelaajaura
Pääsarjaura:  2017–
Aik. seurat:  Belleville Senators (AHL) Ottawa Senators (NHL) Pelicans (SML)
NHL-varaus:  48. varaus, 2015 Ottawa Senators
KHL-varaus:  83. varaus, 2014 Lev Praha
Filip Chlapík (s. 3. kesäkuuta 1997 Praha, Tšekki) on tšekkiläinen jääkiekkoilija, joka pelaa kotimaassaan Extraliga-joukkue HC Sparta Prahassa. Hän on pelipaikaltaan keskushyökkääjä. Chlapík on pelannut aiemmin yhteensä 57 NHL-ottelua Ottawa Senatorsissa.
Ura > Seuraura > Juniorivuodet

Chlapík on HC Slavia Prahan kasvatti. Hän siirtyi juniorina sittemmin HC Letňanyyn, josta Chlapík siirtyi kaudeksi 2011–2012 HC Libereciin. Kaudella 2012–2013 hän voitti seuran B-nuorten sisäisen piste-, maali- ja syöttöpörssin tehoilla 19+31=50 sekä sisäisen tehotilaston lukemalla +27. Kaudeksi 2013–2014 Chlapík siirtyi HC Sparta Prahan organisaatioon. Hän voitti seuran A-nuorten sisäisen piste- ja maalipörssin tehoilla 16+19=35 sekä jakoi sisäisen tehotilaston voiton Daniel Schwambergerin kanssa lukemalla +18. Chlapík debytoi kauden aikana myös miesten peleissä pelattuaan vain 16-vuotiaana yhden ottelun lainalla Tšekin toiseksi korkeimmalla sarjatasolla 1. česká hokejová ligan HC Litoměřicessä.
Lev Praha varasi Chlapíkin toisella kierroksella 83. pelaajana KHL:n varaustilaisuudessa 2014. Samana kesänä hänet varasi myös QMJHL-joukkue Charlottetown Islanders 11. pelaajana CHL:n varaustilaisuudessa. Chlapík siirtyi joukkueeseen kaudeksi 2014–2015. Hän oli tehoilla 33+42=75 Islandersin toiseksi paras pistemies Daniel Sprongin jälkeen. Chlapík voitti koko QMJHL:n tulokkaiden maalipörssin. Pudotuspeleissä hän oli kahdeksalla syöttöpisteellään joukkueensa paras syöttäjä. Chlapík valittiin kauden päätteeksi liigan tulokkaiden toiseen tähdistökentälliseen. Hän pelasi kauden aikana myös CHL Top Prospects Gamessa.
Ottawa Senators varasi Chlapíkin toisella kierroksella 48. pelaajana NHL:n varaustilaisuudessa 2015. Kaudella 2015–2016 hän oli Charlottetown Islandersin toiseksi paras pistemies Brad Kennedyn jälkeen tehoilla 12+42=54. Joulukuussa 2016 Chlapík teki Senatorsin kanssa kolmivuotisen NHL-tulokassopimuksen. Kaudella 2016–2017 hän oli tehoilla 34+57=91 Islandersin paras pistemies ja syöttäjä. Chlapík jakoi myös joukkueen sisäisen maalipörssin voiton Kameron Kiellyn kanssa. Hän sijoittui koko QMJHL:n pistepörssissä neljänneksi. Pudotuspeleissä Chlapík oli 14 syöttöpisteellään Islandersin paras syöttäjä ja hän voitti joukkueen sisäisen tehotilaston lukemalla +13. Chlapík valittiin kauden päätteeksi liigan toiseen tähdistökentälliseen.
Ura > Maajoukkueura

| Mitalit> Maa:   Tšekki.Miesten jääkiekko.Alle 18-v. MM-kilpailut  | Mitalit> Maa:   Tšekki.Miesten jääkiekko.Alle 18-v. MM-kilpailut  | Mitalit> Maa:   Tšekki.Miesten jääkiekko.Alle 18-v. MM-kilpailut  | Maa:   Tšekki> Miesten jääkiekko. |
| --- | --- | --- | --- |
|  Hopeaa | Suomi 2014 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Hopeaa | Břeclav 2014 | jääkiekko |  |
Chlapík pelasi alle 20-vuotiaiden MM-kilpailuissa vuosina 2016 ja 2017. Jälkimmäisessä turnauksessa hänet valittiin Sveitsiä vastaan pelatun alkulohkon ottelun päätteeksi Tšekin ottelun parhaaksi pelaajaksi. Chlapík pelasi myös alle 18-vuotiaiden MM-kilpailuissa vuosina 2014 ja 2015, joista ensimmäinen turnaus päättyi hopeaan.
Chlapík pelasi myös alle 18-vuotiaiden Ivan Hlinkan muistoturnauksessa vuonna 2014, jolloin hän toimi Tšekin varakapteenian ja voitti hopeaa. Chlapík pelasi myös World U-17 Hockey Challengessa tammikuussa 2014, jolloin hän toimi joukkueensa kapteenina. Yhteensä Chlapík on pelannut 18 nuorten ja 56 poikien maaottelua.
Tšekin A-maajoukkueessa Chlapík on pelannut yhdeksän ottelua tehopistein 1+1=2. Hän teki A-maajoukkuedebyyttinsä Carlson Hockey Gamesissa 19. huhtikuuta 2018 Prahan Tipsport Arenalla Suomea vastaan. Chlapík merkittiin Tšekin kolmossentteriksi laidoilleen Roman Červenka ja Martin Kaut. Hän sai ottelussa myös yhden kahden minuutin jäähyn kiinnipitämisestä. Ensimmäisen A-maajoukkuemaalinsa Chlapík teki Karjala-turnauksessa 10. marraskuuta 2021 Linköpingissä Ruotsia vastaan.
Muuta

Chlapíkin isoveli Adam pelasi omalla urallaan hyökkääjänä yhteensä 24 Extraliga-ottelua HC Sparta Prahassa ja HC Litvínovissa.